‫- 17 בספטמבר, 2021 -‬
‫לפני מספר דקות נמסר לנו מהרשויות‬ ‫שגם בריאן נעדר.‬
‫עשרות מפגינים הגיעו לשכונה בפלורידה‬ ‫שבה מתגוררים כיום הוריו של בריאן לונדרי…‬
‫…לדבריהם, הם לא יעזבו עד שיקבלו תשובות.‬
‫תפנו את הכביש!‬
‫תפנית משמעותית בפרשה.‬ ‫עכשיו מדובר בשני צעירים נעדרים.‬
‫התגובה הראשונה שלי‬ ‫כשנודע לי שבריאן נעדר הייתה,‬
‫"הוא לא נעדר. הוא בורח."‬
‫איש לא יודע איפה הוא. לא המשטרה, לא ה-FBI.‬ ‫גם הוריו אומרים שהם לא יודעים.‬
‫מומחים דנים בשאלה‬ ‫אם הוא אדם שעלול לשים קץ לחייו,‬
‫או אם הוא מישהו שסביר יותר שיימלט.‬
‫גבי עדיין הייתה נעדרת,‬
‫והאדם היחיד שהיה איתה, נעלם עכשיו.‬
‫מוקד תשומת הלב עבר מגבי לבריאן.‬
‫חשבתי, "לא מצאתי את הבת שלי עדיין.‬ ‫אני צריכה למצוא אותה".‬
‫התקשורת הסיטה את תשומת ליבה‬ ‫להיעדרות של בריאן,‬
‫אבל בשלב זה של החקירה,‬
‫היינו צריכים גופה כדי להוכיח שבוצע פשע.‬
‫לא יכולנו לעצור את בריאן.‬
‫כל מאמצינו הופנו למציאתה של גבי.‬
‫- רצח אמריקאי: גבי פטיטו -‬
‫עדיין לא התקבל מידע מהרשויות‬ ‫לגבי מקום הימצאה.‬
‫- 18 בספטמבר‬ ‫מחוז טיטון, ויומינג -‬
‫הרשויות מבקשות מכל מי שראה את הזוג‬ ‫ליצור קשר עם ה-FBI.‬
‫ביקשנו את עזרת הציבור, והוא בהחלט נענה.‬
‫קיבלנו כ-200 עד 300 קצות חוט ביום…‬
‫- קייל‬ ‫סוכן FBI, דנוור -‬
‫מכל רחבי המדינה.‬
‫היום מישהו פרסם שהוא ראה את גבי‬
‫ברקע של תמונה מתויגת של אדם אחר.‬
‫תוך כדי גלילה בטלפון שלי,‬
‫נתקלתי בפוסט בטיקטוק‬
‫שהעלתה בחורה בשם מירנדה.‬
‫היי, שמי מירנדה בייקר, וב-29 באוגוסט,‬
‫החבר שלי ואני נתנו לבריאן טרמפ‬ ‫בפארק הלאומי גרנד טיטון.‬
‫אני מקווה שזה יעזור להביא לאיתורו‬
‫כי ראיתי אותו בטיקטוק.‬
‫חשבתי, "זה נשמע כמו האדם שנתתי לו טרמפ",‬ ‫והתקשרתי מיד לשריף של מחוז טיטון.‬
‫- נורמה ג'ין ז'אלובק‬ ‫ויומינג -‬
‫למיקום הידוע האחרון של המסחרית‬ ‫היה חשיבות רבה כדי לצמצם את אזור החיפוש.‬
‫- מאט קאר‬ ‫שריף מחוז טיטון -‬
‫לדעתי, בשבוע השני של ספטמבר…‬
‫- ג'ן וקייל בת'ון‬ ‫טיילים-ולוגרים -‬
‫התחלנון לשמוע על כך שגבי נעדרת.‬
‫כששומעים על טייל נעדר,‬
‫זה מתפשט די מהר בקהילה.‬ ‫דיברו על זה בכל הרשת החברתית.‬
‫הם לא זיהו אותה בוודאות כגבי…‬
‫שמנו לב לציר הזמן.‬
‫ה-FBI העריך שהיא נעלמה‬ ‫בין ה-21 ל-24 לחודש,‬
‫ולא היינו שם בכלל באותו זמן.‬
‫ב-27 באוגוסט,‬
‫חיפשנו מקום להעביר בו את הלילה.‬
‫חברים הציעו לנו לבדוק את סְפּרֶד קריק.‬
‫נסענו לשם, ישנו שם, והמשכנו בדרכנו.‬
‫ערכתי את הסרטון שלנו ליוטיוב‬ ‫מציר הזמן של סְפּרֶד קריק של ה-27 באוגוסט,‬
‫וישבתי ליד הטלפון שלי,‬
‫וקיבלתי הודעה מאחד מחברינו לקרוואנים,‬
‫והוא אמר, "רד וייט ובת'ון,‬ ‫תבדקו את כל הצילומים שיש לכם.‬
‫"ציר הזמן השתנה."‬
‫קראתי את הפוסט של שירות הפארקים הלאומיים,‬
‫ונאמר בו 27 או 28 באוגוסט.‬
‫כל הצבע והדם והחיים התרוקנו מגופי,‬
‫כי אמרתי, "יש לי את זה".‬
‫זו המסחרית שלה.‬
‫זו המסחרית של גבי.‬
‫אמרתי, "אנחנו מעלים את זה לרשת.‬ ‫אנחנו צריכים לפרסם את זה עכשיו".‬
‫- זו המסחרית של גבי פטיטו? -‬
‫כשהתעוררנו למחרת,‬ ‫היו כבר יותר ממיליון צפיות.‬
‫כמעט קפצתי מהכיסא.‬ ‫הנה המסחרית. הם צילמו אותה.‬
‫הייתי בעמדת הפיקוד הקדמית‬ ‫כשקיבלנו את הסרטון של הזוג בת'ון,‬
‫ונראה שזה אכן אזור סְפּרֶד קריק.‬
‫כשהגעתי למקום שבו המסחרית שלהם חנתה,‬
‫צפיתי בסרטון וראיתי שהעצים תואמים‬ ‫לאלה שרואים בסרטון.‬
‫גם הסימנים על הקרקע‬ ‫במקום שבו המסחרית חנתה, תאמו לצילום.‬
‫כך יכולנו לאמת את המידע שכבר היה בידינו‬
‫מחברות הטלפונים,‬ ‫ואפשר לנו למקד טוב יותר את אזור החיפוש.‬
‫- 19 בספטמבר‬ ‫20 יום מאז הקשר האחרון -‬
‫ביום השני לחיפוש,‬
‫התמקדנו בעיקר בקרקעית הנהר,‬
‫סמוך למיקום הידוע האחרון‬ ‫שבו הם עשו קמפינג.‬
‫רכיבה על סוסים היא אמצעי מצוין‬ ‫לביצוע חיפושים בחיק הטבע,‬
‫ולכן הזעקנו רוכבים‬ ‫שערכו חיפושים במעלה סְפּרֶד קריק,‬
‫בנוסף לצוות שלנו שביצע סריקות בהליכה.‬
‫לפתע, אחד מחברי הצוות ראה‬ ‫משהו שנראה לו כמו גופת אדם.‬
‫היא שכבה על צידה.‬
‫היא הייתה עטופה בסוודר.‬
‫הפעם האחרונה שגבי נראתה בחיים‬ ‫הייתה ב-27 באוגוסט.‬
‫מצאנו אותה רק ב-19 בספטמבר.‬
‫אנחנו סבורים שבמהלך הזמן הזה‬ ‫היא נשארה באותה תנוחה.‬
‫לפניה היו סימני בעירה על הקרקע,‬
‫כאילו שמישהו ניסה להדליק מדורה קטנה,‬
‫אבל לא מצאנו חומרים להצתת אש.‬
‫המגפיים שלה הוסרו,‬
‫והם הונחו ליד גופתה וליד המדורה.‬
‫היא לא שכבה בתנוחה טבעית,‬
‫והחוקרים באותו זמן הניחו שזירת הפשע בוימה.‬
‫סגרנו את האזור האווירי‬ ‫מעל הפארק הלאומי לטיסות.‬
‫עם זאת, היו בכל זאת חברות חדשות‬
‫ששלחו מסוקים לאזור החיפוש שלנו.‬
‫היינו צריכים להגן במהירות על זירת הפשע,‬
‫וגם על כבודה של גבי.‬
‫מאוחר יותר, הפתולוג פסק‬ ‫שמותה של גבי היה רצח,‬
‫כתוצאה מחבלה שנגרמה מחפץ קהה‬ ‫ומחניקה בידיים.‬
‫- צורת הפציעה תואמת לחניקה -‬
‫זה היה…‬
‫פשוט הרבה רגשות מעורבים.‬
‫אני חושב שכולנו קיווינו לתוצאה אחרת.‬
‫בכיר ב-FBI יצא מיד להודיע למשפחה,‬
‫כדי שהם ישמעו זאת מאיתנו,‬ ‫ולא מהתקשורת הארצית.‬
‫- משרד השריף של מחוז טיטון -‬
‫בבוקר של ה-19 לחודש,‬
‫אמרו לנו ש…‬
‫- ג'ים שמידט‬ ‫אביה החורג של גבי -‬
‫שנמצאה גופה שתיאורה‬ ‫תואם לזה של הבת שלנו, גבי.‬
‫שאלתי, "אתם בטוחים?‬
‫"מוטב שתהיו בטוחים,‬ ‫כי אני צריך להתקשר ולבשר זאת."‬
‫הוא אמר, "אני אראה לך את זה,‬ ‫אף שאני לא רוצה, אבל…‬
‫"אולי יש כאן כמה דברים שתוכל לזהות."‬
‫זו הייתה גבי.‬
‫היא שכבה על האדמה,‬
‫על צידה השמאלי בתנוחה עוברית.‬
‫רק… השיער שלה יצא מהברדס שהיה על ראשה.‬
‫היא פשוט שכבה…‬
‫שכבה שם על האדמה במשך שבועות.‬
‫בחיק הטבע.‬
‫היא פשוט נזנחה שם כאילו שהיא אשפה‬ ‫על ידי מישהו שהיה אמור לאהוב אותה.‬
‫התמוטטתי לרצפה. הייתי צריך לבשר זאת…‬
‫להשתלט על רגשותיי,‬
‫ולהתקשר לניקי,‬
‫ולהשיג את ג'ו בטלפון,‬ ‫ואת טארה בשיחת ועידה,‬
‫ולהגיד להם, ממרחק של 3,200 ק"מ,‬ ‫שהבת שלנו מתה.‬
‫זו הייתה שיחת הטלפון‬ ‫הכי איומה שערכתי מעודי.‬
‫- ג'ו פטיטו‬ ‫אביה של גבי -‬
‫אני זוכר שב-19 בספטמבר נאמר לי בטלפון‬
‫שלעולם לא אראה שוב את בתי.‬
‫אני לא זוכרת כלום.‬
‫- טארה פטיטו‬ ‫אימה החורגת של גבי -‬
‫זה היה היום הכי גרוע‬
‫בחיינו.‬
‫אני חושב הרבה על רגעיה האחרונים.‬
‫אני בטוח שהיא… פחדה.‬
‫ובכל פעם שהיא פחדה, היא הייתה קוראת‬ ‫לי או לג'ים, אלייך או לניקי.‬
‫אז…‬
‫אני לא יודע למי היא קראה.‬
‫פתחתי את הדלת האחורית‬ ‫כי הילדים היו בחוץ במהלך שיחת הטלפון,‬
‫- ניקול שמידט‬ ‫אימה של גבי -‬
‫ואמרתי להם, "כולם, תיכנסו".‬
‫כי רציתי להיות זאת שתספר לילדיי.‬
‫זו הייתה ההרגשה האיומה ביותר‬ ‫שהרגשתי מעודי.‬
‫- טי.ג'יי שמידט‬ ‫אחיה של גבי -‬
‫הייתי שבור מצער.‬ ‫אני אפילו לא יודע אם עיכלתי את זה עד הסוף.‬
‫זו הייתה הפעם הראשונה‬ ‫שראיתי את הבנות נשברות.‬
‫הן ידעו שאחותם לעולם לא תחזור הביתה.‬
‫קיבלתי מסרון מעיתונאי.‬
‫הוא שאל, "ראית את החדשות?"‬
‫ליבי שקע.‬
‫- רוז דייוויס‬ ‫חברה של גבי -‬
‫הוא אמר, "נמצאה גופה",‬ ‫ולראשונה בחיי איבדתי את יכולת הדיבור.‬
‫מעולם לא הרגשתי משהו כזה בעבר.‬
‫לדעתי, הדבר הכי גרוע הוא‬ ‫שזה אפילו לא אובדן.‬
‫זה מישהו שנלקח.‬
‫מישהו אחר החליט שיש לו את הזכות‬
‫לקחת מישהו שאת אוהבת מהחיים שלך לנצח.‬
‫יש לנו עדכון הערב‬ ‫ביחס להיעלמותה של גבי פטיטו…‬
‫צפיתי בשידור החדשות,‬
‫והם דיווחו שגופתה נמצאה.‬
‫הייתי שבור מצער.‬
‫- ג'קסון‬ ‫החבר לשעבר של גבי -‬
‫היא הייתה אהבתי הראשונה.‬
‫כשהחדשות התפרסמו‬
‫שגופתה נמצאה,‬
‫- חברה של גבי ובריאן -‬
‫לא ידעתי מה לחשוב על זה.‬ ‫רק רציתי לכבות את זה או להתעורר,‬
‫כאילו שזה חלום רע או משהו.‬
‫ברגע שמצאנו את גבי,‬
‫החקירה התרחבה.‬
‫בשלב זה היינו צריכים להתמקד במציאת החשוד,‬
‫ולהתחיל לאסוף את הראיות‬ ‫כדי שנוכל להגיש אישומים נגדו בעתיד.‬
‫- 27 באוגוסט‬ ‫היום האחרון שבו גבי נראתה בחיים -‬
‫אנחנו יודעים שב-27 באוגוסט,‬ ‫בסביבות השעה 13:00,‬
‫בריאן וגבי היו במסעדה בג'קסון‬ ‫ששמה "מרי פיגלטס".‬
‫עדת ראייה שם‬ ‫ראתה שבין גבי ובריאן פרץ ויכוח.‬
‫התרשמתי שבריאן היה נסער מאוד.‬ ‫לדעתי הוא רתח מזעם. הוא כעס.‬
‫- קולה של עדת ראייה -‬
‫הם קמו בפתאומיות ועזבו את המסעדה.‬
‫גבי הייתה מאוד נסערת. היא בכתה.‬
‫- 13:45 -‬
‫- גבי מנסה להתקשר לג'קסון -‬
‫אני חושב שאם הייתי עונה‬ ‫לשיחה ממנה ב-27 לחודש,‬
‫הייתי יכול לעזור, או שזה היה נגמר אחרת.‬
‫לאחר מכן הם הלכו להול פודס.‬ ‫שם הם נקלטו במצלמה.‬
‫לאחר שהם יצאו מהול פודס,‬
‫הם יצאו מג'קסון,‬ ‫ונסעו צפונה לאזור סְפּרֶד קריק.‬
‫- סְפּרֶד קריק‬ ‫18:00 -‬
‫בסרטון של הזוג בת'ון‬ ‫נראית המסחרית הלבנה לצד הכביש‬
‫בין 18:00 ל-18:30.‬
‫כשחלפנו ליד המסחרית,‬
‫היא נראתה חשוכה מאוד, וסגורה לגמרי,‬
‫והנחתי שבעליה יצאו לטיול רגלי‬ ‫כדי ליהנות מחיק הטבע.‬
‫בערך ב-19:15, היא שלחה‬ ‫את המסרון הידוע האחרון שלה לאימה…‬
‫- הוא אמר שאקבל את המסחרית אם אשלם לו -‬
‫- אתם נפרדים? -‬
‫ואמרה שהיא תוכל להרוויח יותר‬ ‫אם היא תמשיך במסע המסחרית לבד.‬
‫- לא, רק אמרתי שארוויח יותר כסף‬ ‫אם אמשיך במסע לבד -‬
‫בדקנו את השימוש שנעשה במחשב שלה.‬
‫- 20:32 -‬
‫בסביבות שמונה וחצי,‬ ‫היא הזיזה קבצי מחשב על הכונן הקשיח שלה,‬
‫ולכן אנחנו מאמינים‬ ‫שהיא הייתה בחיים באותו זמן,‬
‫כי הקבצים היו קבצי וידאו,‬
‫וזה התאים לדפוס ההתנהגות שלה קודם לכן.‬
‫למחרת,‬
‫אין לנו מידע שמעיד שגבי עדיין בחיים.‬
‫בדקנו את הפעילות בכל המכשירים שלה,‬
‫כמו הטלפון והמחשב שלה,‬
‫ובשלב הזה, לא בוצעה בהם שום פעילות.‬
‫ממצאי החקירה היו שגבי הרג את גבי,‬ ‫והעביר את גופתה למקום שבו היא נמצאה.‬
‫- 28 באוגוסט -‬
‫ב-28 בחודש,‬
‫בריאן יצא מאזור סְפּרֶד קריק,‬
‫ויצא ברגל צפונה‬ ‫לכיוון אזור הקמפינג של קולטר ביי.‬
‫- קולטר ביי‬ ‫28 באוגוסט -‬
‫לאורך הדרך, הוא צילם תמונות.‬
‫חלקן תמונות נוף,‬ ‫אבל הוא גם צילם הרבה תמונות‬
‫של עצמות בעלי חיים מתים.‬
‫ב-29 בחודש,‬
‫לפי נתוני המגדל הסלולרי,‬
‫הוא התקשר בשעה 13:20 לאימו, רוברטה,‬ ‫וניהל איתה שיחה של 55 דקות.‬
‫לאחר מכן אביו פנה לעורך דין.‬
‫הם ממשיכים להתקשר זה לזה‬ ‫עד השעה 15:30 בערך.‬
‫לפי המידע מחברות הטלפונים,‬
‫בזמן שבריאן טייל, נשלחו הודעות טקסט‬ ‫לטלפון של גבי שהיה באזור סְפּרֶד קריק.‬
‫- היי, מותק, הגעתי לקולטר ביי!‬ ‫את בדרך? -‬
‫- אני מחכה מול מרכז המבקרים. -‬
‫- אני כבר מת שתראי את ההרים!‬ ‫הלוואי שהיית יכולה להטיס את הרחפן לכאן -‬
‫היי, שמי מירנדה בייקר, וב-29 באוגוסט,‬
‫החבר שלי ואני נתנו לבריאן טרמפ‬ ‫בפארק הלאומי גרנד טיטון.‬
‫- כפר קולטר ביי‬ ‫17:55 -‬
‫ב-29 בחודש, בשעה 17:55,‬
‫מירנדה בייקר נתנה טרמפ לבריאן,‬ ‫והם הסיעו אותו דרומה לכיוון ג'קסון.‬
‫- סכר אגם ג'קסון‬ ‫18:30 -‬
‫בסביבות 18:30 או 18:45,‬ ‫נורמה ג'ין אספה את בריאן,‬
‫והיא נתנה לו טרמפ לכניסה‬ ‫לאזור הקמפינג של סְפּרֶד קריק,‬
‫שבו הוא השאיר את המסחרית.‬
‫- אני מופתע שקיבלת את ההודעות שלי.‬ ‫תוכלי לאסוף אותי מחר? -‬
‫הודעות הטקסט לטלפון של גבי‬ ‫לא נקראו עד שבריאן חזר…‬
‫- בטח, מותק, נעביר עוד לילה בנפרד -‬
‫לאזור סְפּרֶד קריק, שבו הושאר הטלפון של גבי.‬
‫- אוהב אותך, נתראה מחר -‬
‫- לורטה בוש‬ ‫סוכנת FBI, טמפה -‬
‫הפעילות בין שני הטלפונים‬ ‫הייתה כמעט מיידית.‬
‫בריאן החזיק את שני הטלפונים‬ ‫ודיבר ישירות עם עצמו.‬
‫זה היה ברור שהוא ניסה ליצור אליבי.‬
‫- 30 באוגוסט -‬
‫ב-30 באוגוסט, בריאן עזב את ויומינג‬ ‫ונסע בחזרה לפלורידה.‬
‫- צילומי מצלמת אבטחה‬ ‫של בריאן נוהג במסחרית -‬
‫נשלחה הודעת טקסט‬ ‫מהטלפון של גבי לטלפון של אמא שלה,‬
‫שבה היא כביכול ביקשה מאימה‬ ‫שתדבר עם סבא שלה, כי הוא יצר קשר עם גבי.‬
‫הוא עוצר בכמה תחנות דלק.‬
‫מרישומי כרטיס האשראי,‬ ‫ידוע לנו שהוא השתמש בכרטיס החיוב של גבי‬
‫כדי לשלם על הדלק.‬
‫במהלך הנסיעה, בוצעה גם העברה בנקאית‬
‫מגבי לבריאן.‬
‫- ביצעתם העברה כספית באמצעות ZELLE -‬
‫צורפה אליה ההודעה: "להתראות, בריאן,‬ ‫לעולם לא אבקש ממך משהו שוב",‬
‫עם העברה של 700‬ ‫מהחשבון של גבי לחשבון של בריאן.‬
‫ידוע לנו שגבי כבר לא הייתה בחיים אז,‬ ‫ושבריאן השתמש במספר מכשירים‬
‫כדי לשלוח את הכסף לעצמו.‬
‫בעקבות זאת, הוא הפך מאדם נעדר‬
‫לפושע נמלט שמבוקש על ידי ה-FBI.‬
‫- ייתכן שהוא חמוש ומסוכן -‬
‫ב-23 בספטמבר,‬
‫הוצא צו מעצר פדרלי נגד בריאן.‬
‫ייתכן שלבחור הזה יש אקדח, נכון?‬
‫כן.‬
‫הזדמנות אחרונה! אם אתה במחסן,‬ ‫צא עכשיו, והצג את עצמך!‬
‫מבזק חדשות. רשויות החוק‬ ‫הוציאו זה עתה צו מעצר נגד בריאן לונדרי.‬
‫ה-FBI מבקש את עזרת הציבור במציאתו.‬
‫התקבלו יותר מ-4,000 קצות חוט רק ב-FBI.‬
‫מישהו הראה לי את זה עכשיו ביוטיוב.‬
‫אדם שמתכופף מעלה מטה בסרטון הזה.‬
‫רבים אומרים שהוא נראה דומה מאוד‬ ‫לבריאן לונדרי.‬
‫האישה שצילמה את התמונה הזאת‬ ‫אמרה שהוא ברח ליער כשניידת משטרה חלפה שם.‬
‫- תצפיות -‬
‫ייתכן שבריאן לונדרי נראה באוקלה, פלורידה.‬
‫דוג צייד הראשים הצטרף‬ ‫לחיפושים אחר בריאן לונדרי.‬
‫אני יודע שהילד מכיר אותי.‬ ‫הוא בטח אחד המעריצים שלי.‬
‫קלטנו ריח של עקבותיו…‬ ‫אם קלטנו ריח שלו, הוא אבוד.‬
‫כדי לגלות מה קרה אחר כך,‬ ‫אנחנו צריכים לשחזר את צעדיו של בריאן.‬
‫בבוקר ה-14 בספטמבר,‬
‫שלושה ימים לפני שהוריו של בריאן‬ ‫דיווחו למשטרה שהוא נעדר,‬
‫נודע לנו שמישהו השאיר את מכוניתו בפארק…‬
‫- פארק מיאקהאצ'י קריק -‬
‫למשך זמן רב.‬
‫הוא דיווח על כך למשטרת נורת' פורט.‬
‫כשלוחית הרישוי נבדקה, התברר…‬
‫שהמכונית שייכת למשפחת לונדרי.‬
‫לאחר שנודע להם שלמכונית נרשם דוח,‬
‫אספו הזוג לונדרי את המכונית מהפארק,‬ ‫ונסעו בה בחזרה הביתה.‬
‫זו המוסטנג?‬
‫איפה גבי?!‬
‫הם הודיעו לרשויות החוק‬ ‫שהפארק שבו נמצא הרכב‬
‫היה אחד המקומות שבריאן אהב לטייל בהם.‬
‫נודע לנו שבריאן סיפר להוריו‬ ‫שהוא יוצא לטייל,‬
‫כדי להתאוורר קצת מהלחץ‬
‫של האנשים והקהל‬ ‫שהתקבץ מחוץ לבית משפחת לונדרי.‬
‫אנחנו רוצים תשובות!‬
‫הוא לקח תיק גב מלא בציוד לטיולים,‬ ‫אוהל, אוכל.‬
‫הם האמינו שהוא יחזור.‬
‫זה לא היה נדיר שבריאן יצא לטייל‬
‫ונשאר ביער למשך כמה ימים.‬
‫מסיבה זאת, הזוג לונדרי‬ ‫לא יצר קשר עם המשטרה לגבי המכונית,‬
‫כי הם חיכו שהוא יחזור הביתה.‬
‫המשטרה מודה עכשיו‬ ‫שעקבותיו של בריאן לונדרי נעלמו‬
‫לאחר שהם התבלבלו בינו לבין אמא שלו.‬
‫- לפי משטרת נורת' פורט‬ ‫לבריאן ולי יש מבנה גוף דומה! -‬
‫- בריאן לא ישמח לשמוע זאת! -‬
‫- כן, כולם צוחקים מזה‬ ‫כי אתם רחוקים מלהיות דומים -‬
‫- נמוכה, גוצה עם ישבן גדול! -‬
‫- או נמוכה, חצופה ובעלת ישבן בצורת אגס! -‬
‫- חחח זה בטח בגלל הכובע! -‬
‫- הם הציבו את השוטרים הטובים ביותר במעקב -‬
‫ב-18 בספטמבר,‬
‫התחלנו לחפש את בריאן‬ ‫בפארק שבו נמצאה המוסטנג.‬
‫זה לא היה חיפוש קל.‬
‫שמורת מיאקהאצ'י וקרלטון‬
‫יוצרות למעשה פארק אחד ענק.‬
‫זהו שטח שמשתרע על פני יותר מ-100 קמ"ר.‬
‫תראו את השביל כשתגיעו לשם, אבל הוא מתחבר…‬
‫שיתפנו פעולה עם נציגי החוק של המדינה‬ ‫ועם נציגי החוק המקומיים.‬
‫היו לנו סוכנויות של מתנדבים שם.‬
‫צוות שתיים יסרוק חצי ממחוז סרסוטה.‬
‫כולם רצו להשתתף בחיפוש הזה.‬
‫השתמשנו ברחפנים‬ ‫כדי לאתר כל פעילות שיכולנו לזהות,‬
‫אולי אריזות על הקרקע, או אולי חתימת חום.‬
‫נעזרנו בכלבים שניסו למצוא עקבות ריח,‬
‫אבל הם הותקפו על ידי אליגטורים.‬
‫היו לנו גם שבועות של גשם,‬
‫שבעקבותיהם הפארק הוצף לחלוטין,‬
‫והאזורים שחיפשנו בהם‬ ‫היו מוצפים במים בגובה המותניים או החזה.‬
‫אנשים ביצעו שם חיפושים במשך שבועות,‬ ‫בניסיון לאתר את בריאן.‬
‫- 20 באוקטובר -‬
‫- בריאן נעדר כבר 37 יום -‬
‫ב-20 באוקטובר,‬
‫פתחו מנהלי הפארק את הפארק לציבור.‬
‫הוא היה סגור בגלל ההצפות.‬
‫יידעו אותנו שהזוג לונדרי‬ ‫מתכוונים לצאת לפארק‬
‫ברגע שהוא ייפתח כדי לנסות לאתר את בריאן.‬
‫גם כוחות אכיפת החוק יצאו לשם.‬
‫משפחת לונדרי החלה בחיפושים‬ ‫בסביבות שבע בבוקר.‬
‫הם הכירו את המקום שבו בנם אהב לטייל.‬
‫הם ידעו איפה הוא אהב לעשות קמפינג שם.‬
‫היה כל כך הרבה מתח באוויר.‬
‫הם לא הפגינו כל רגש.‬
‫בערך כשעה לאחר שהזוג לונדרי החלו לחפש,‬
‫מצא כריס לונדרי את התיק חסין המים‬ ‫שהיה שייך לבריאן.‬
‫ארבעים וחמש דקות לאחר מכן,‬
‫הם מצאו את שרידי גופתו של בריאן.‬
‫זה היה בערך קילומטר וחצי‬ ‫מהמקום שבו החנה את מכוניתו.‬
‫חפציו עדיין היו שם.‬
‫בגדיו עדיין היו שם.‬
‫נעליו עדיין היו שם.‬
‫אבל גופתו נרקבה לחלוטין עד העצם.‬
‫- דוח נתיחה שלאחר המוות -‬
‫בדוח הנתיחה שלאחר המוות נקבע שסיבת המוות‬
‫הייתה התאבדות באמצעות ירייה בראש.‬
‫- צורת המוות:‬ ‫התאבדות (ירה לעצמו בראש) -‬
‫הוריו מצאו את גופתו.‬
‫זה הדהים אותי.‬
‫לא האמנתי לזה. חשבתי שאלה חדשות מזויפות.‬
‫חשבתי, "מה זאת אומרת? זה לא הגיוני".‬
‫כעסתי מאוד, למען האמת.‬
‫רק רציתי לקבל… תשובות,‬
‫וכשגופתו נמצאה, אבד הסיכוי לקבל תשובות.‬
‫אני יודע שיש לכם הרבה שאלות,‬ ‫אבל אין לנו את כל התשובות.‬
‫- מייקל מקפירסון‬ ‫סוכן FBI, טמפה -‬
‫אנחנו עובדים ללא לאות למצוא את התשובות.‬
‫בתוך התיק החסין למים‬ ‫היו תמונות של בריאן וגבי.‬
‫הייתה גם מחברת חסינת מים שבריאן כתב בה.‬
‫הוא כתב כמה מכתבים למשפחתו,‬
‫שבהם הוא בעיקר הביע את אהבתו אליהם‬ ‫ונפרד מהם.‬
‫- הרגתי את עצמי ליד הנחל הזה‬ ‫בתקווה שהחיות יקרעו אותי לגזרים. -‬
‫- אולי זה ישמח חלק ממשפחתה. -‬
‫היה שם תיאור של האירועים‬ ‫שהובילו למותה של גבי.‬
‫זו הייתה טרגדיה בלתי צפויה.‬
‫מיהרנו בחזרה לרכב,‬ ‫בניסיון לחצות את הנחלים.‬
‫שמעתי מים ניתזים וצרחה. בקושי ראיתי משהו.‬
‫מצאתי אותה נושמת בקושי, מתנשפת…‬
‫היא הייתה קפואה. חום גופה צנח.‬
‫כשהוצאתי את גבי מהמים,‬ ‫היא לא הייתה מסוגלת להגיד לי מה כואב לה.‬
‫כשנשאתי אותה, היא גנחה מכאב ללא הפסקה.‬
‫כששכבתי לידה, גופה רעד בטלטלות אלימות.‬
‫היא התנשפה בכאב, והתחננה שאשים קץ לכאבה.‬
‫שמתי קץ לחייה. חשבתי שזה היה מעשה של חסד.‬
‫אבל מהרגע שהחלטתי לקחת את הכאב שלה,‬
‫ידעתי שלא אוכל להמשיך בלעדיה.‬
‫אף אחת מהגרסאות של מה שבריאן סיפר‬ ‫לא הייתה נכונה לפי ממצאי הנתיחה של גבי.‬
‫הסיבה היחידה למותה הייתה חניקה,‬
‫ושום דבר ממה שהוא כתב,‬ ‫לא היה אפילו קרוב לאמת.‬
‫- אני מצטער בפני משפחתה‬ ‫כי אני אוהב אותם. -‬
‫בריאן כתב במכתביו‬ ‫שהוא רוצה לבוא לניו יורק,‬
‫ללונג איילנד כדי לשוחח איתי פנים אל פנים,‬ ‫ולהודות במעשיו…‬
‫- חזרתי הביתה כדי להיות‬ ‫בזמן שנותר לי עם משפחתי. -‬
‫כדי שנהרוג אותו.‬
‫- אני שם קץ לחיי‬ ‫כי איני יכול לחיות בלעדיה. -‬
‫תמיד חשבתי שזה מוזר שהוא כתב,‬
‫"אל תערבו את הוריי בזה.‬ ‫הם לא עשו שום דבר רע."‬
‫- הם איבדו בן ובת. -‬
‫לדעתי, מכתב ה"שרוף לאחר הקריאה" מרוברטה‬ ‫מעורר גועל.‬
‫אני אישית אוהבת את אימי,‬
‫אבל זה היה מטריד אותי מאוד‬ ‫אם היא הייתה כותבת לי מכתב כזה.‬
‫- שרוף לאחר הקריאה -‬
‫כשראינו את המכתב הזה לראשונה,‬
‫היינו כל כך המומים וכועסים‬ ‫שהיא הייתה יכולה לכתוב…‬
‫מכתב כזה.‬
‫זה פשוט דוחה.‬
‫זה עורר בי בחילה.‬
‫היא אמרה לו…‬
‫- "אם תצטרך להיפטר מגופה…" -‬
‫"אביא לך את חפירה‬ ‫כדי לעזור לקבור את הגופה"? וואו.‬
‫וואו.‬
‫אנחנו עדיין לא יודעים‬ ‫עד כמה היו הוריו של בריאן מעורבים,‬
‫אבל ידוע לנו שב-29 באוגוסט,‬
‫היה זינוק במספר השיחות שבריאן ביצע להוריו.‬
‫הם יצרו קשר זה עם זה פעמים רבות.‬
‫נודע לנו שהוא אמר להם שגבי נעלמה,‬ ‫ושהוא זקוק לעורך דין.‬
‫נודע לנו שבריאן ביצע שיחת טלפון נסערת‬
‫להוריו שבה הוא אמר שגבי איננה,‬ ‫ושהוא זקוק לעזרה.‬
‫בשלב מסוים, הוריו העבירו כסף לעורך דין.‬
‫הם יצרו קשר עם עורך הדין שלהם,‬ ‫רשמו לו צ'ק שמן,‬
‫ואמרו שהם לא יודעים כלום,‬ ‫חוץ מזה שהיא נעלמה.‬
‫אנחנו לא יודעים כלום.‬
‫אתם זורקים 25,000 דולר‬ ‫מהכסף שהרווחת בזיעת אפיכם‬
‫על עורך דין מוויומינג המזוינת?‬
‫ואתם אומרים לי שלא שאלתם איפה היא?‬
‫זה בולשיט. אומר לכם זאת ישירות.‬
‫לפי הסכום הכספי שהם שילמו לעורך דינם‬
‫ברור לי שהוא נועד כדי לייצג מישהו ברצח.‬
‫ידענו בשלב זה שלא נזכה‬ ‫לקבל את התשובות שקיווינו לקבל,‬
‫כי שני האנשים היחידים שבאמת ידעו מה קרה‬
‫שניהם מתים עכשיו.‬
‫הדימוי שהיה לי על בריאן התנפץ לגמרי.‬
‫הוא עשה משהו נורא.‬
‫אין דרך חזרה מזה.‬
‫הייתי חברה של בריאן,‬
‫אבל הייתי גם קרובה מאוד לגבי.‬
‫- היא נגעה בעולם -‬
‫אני חושבת על המשפחה שלה בלי הפסקה.‬
‫אנחנו מתאבלים בכל יום.‬
‫גם כשאנחנו מחייכים, הכאב תמיד שם.‬
‫הוא אף פעם לא חולף.‬ ‫-אף פעם.‬
‫- אוקטובר 2022 -‬
‫- שנה לאחר מותה של גבי -‬
‫אנחנו נבקר בפארק הלאומי גרנד טיטון‬ ‫ובסְפּרֶד קריק.‬
‫נראה את המקום.‬
‫המשפחה שלנו החליטה‬ ‫לבקר במקום שבו גבי נמצאה.‬
‫רצינו לקחת לשם את האחים של גבי.‬
‫הבאנו איתנו גם את ג'קסון ואת רוז.‬
‫כשהגעתי לשם, הדבר היחיד‬ ‫שיכולתי לומר היה, "אלוהים אדירים",‬
‫כי המקום הזה יפהפה.‬
‫הגענו לסְפּרֶד קריק.‬
‫יום יפהפה היום.‬
‫אנחנו נלך למקום.‬
‫כשהגענו למקום שבו גבי נמצאה,‬
‫יכולנו להרגיש את נוכחותה ואת הרוח שלה שם.‬
‫אני יודע.‬
‫אני אוהב אותך, גאבס.‬
‫רענן, חדש.‬
‫זה היה רגע יפהפה.‬
‫הבאתי את האפר של גבי.‬
‫הילדים התהלכו מסביב ומצאו‬ ‫אזורים שונים לפזר בהם את אפרה של גבי.‬
‫אמא, עשינו את זה כמו שצריך.‬ ‫-בסדר.‬
‫אחותה הצעירה של גבי ואני‬ ‫פיזרנו את אפרה ביחד.‬
‫זה היה כל כך קשה,‬
‫אבל זה היה גם כל כך…‬
‫בדיוק מה שגבי הייתה רוצה.‬
‫זו הייתה חוויה מרפאת להיות שם עם כולם.‬
‫באמת הרגשנו קרובים לגבי באותו יום.‬
‫יש לי תמונה,‬
‫שבה נראה כדור גדול במרכז.‬
‫אולי אנשים לא מאמינים בזה, אבל יש שם כדור,‬
‫ואני יודעת שגבי הייתה שם איתנו.‬
‫למרות שאיבדנו את גבי,‬
‫רבים אחרים ניצלו בזכותה.‬
‫אנחנו מקבלים הודעות שבהן מספרים לנו,‬
‫"היי, הסיפור של גבי הוא‬ ‫מה שגרם לי לעזוב את החבר שלי.‬
‫"קיבלתי עזרה, ואני עושה מה שאני יכולה."‬
‫וזה יפהפה ומחמם את הלב.‬
‫הקמנו את קרן גבי פטיטו.‬
‫רצינו להפנות תשומת לב‬
‫לסכנות ולסימנים של אלימות במשפחה,‬
‫לעורר יותר מודעות,‬
‫ומניעה.‬
‫אנשים שמחפשים עזרה יכולים‬ ‫להיכנס לאתר של גבי פטיטו, לאתר הקרן.‬
‫"מה עליי לעשות? אני צריך עזרה."‬ ‫ויש כפתור עזרה באתר.‬
‫אפשר להקיש עליו,‬ ‫ולקבל הכוונה למקורות הסיוע הנכונים.‬
‫הסיפור הזה ייחודי,‬
‫אבל אני יכולה לומר‬ ‫שיש אנשים נוספים רבים נעדרים, ו…‬
‫גם הם חשובים.‬
‫אז העבודה שלי חשובה.‬
‫חיי הקורבנות חשובים.‬
‫דיברתי עם משפחות רבות‬
‫שעדיין מחפשות אחר יקירי ליבם הנעדרים,‬
‫וזה שובר את הלב.‬
‫הסיפור של פטיטו עורר מחדש את הדיון‬ ‫על המקרים שזוכים לתשומת לב,‬
‫ונדמה שהתקשורת מאוהבת בנשים לבנות נעדרות.‬
‫תחשבו על הגברים, הנשים והילדים‬ ‫בקהילה שבה גבי פטיטו נעלמה,‬
‫שיודעים שבעשר השנים האחרונות,‬ ‫יותר מ-700 אנשים ילידים נעלמו,‬
‫ואף אחד לא מדבר על כך.‬
‫אך כשאישה לבנה אחת נעדרת‬ ‫בחצר האחורית שלהם, העולם שם לב.‬
‫כששמעתי את זה,‬ ‫תגובתי הראשונה לא הייתה חיובית.‬
‫הייתי המום מהטענה שהמקרה של גבי‬ ‫זכה לתשומת לב בזכות צבע עורה.‬
‫זה לא אומר שגבי פטיטו לא חשובה.‬
‫זה אומר שיש בתקשורת ייצוג יתר‬
‫כשנשים לבנות נעלמות, וחוסר ייצוג בתקשורת‬
‫כשנשים שחורות, חומות וילידות נעלמות.‬
‫ואז התחלתי לרדת לשורש העניין.‬
‫ל-FBI היו יותר מ-89,000 חקירות פעילות‬ ‫של נעדרים בסוף השנה שעברה.‬
‫ארבעים וחמישה אחוז מהן‬ ‫היו של אנשים שאינם לבנים,‬
‫ורק שבריר מהמקרים האלה‬ ‫זכו לסיקור כלשהו בחדשות.‬
‫התקשורת חזקה מאוד.‬
‫כשכולם מכירים את פניו של נעדר,‬ ‫זה משנה מאוד.‬
‫הצעת חוק על אלימות במשפחה‬ ‫זוכה בגבעת הקפיטול לתמיכה עצומה,‬
‫כולל גיבוי מצד הוריה של גבי פטיטו.‬
‫אינכם צריכים לפחד ממי שאתם אוהבים.‬
‫הוריה של פטיטו בגבעת הקפיטול ביוטה‬ ‫מפגינים תמיכה בהצעת חוק 117 של הסנאט,‬
‫הצעת חוק שתחייב את המשטרה לשאול 11 שאלות‬
‫כדי לקבוע אם בן זוג אינטימי‬ ‫נמצא בסכנה להיפגע או להיהרג.‬
‫אם הערכת סכנת החיים הזאת, שאני…‬
‫עוסקת בה ללא הפסקה במהלך השבועות האחרונים,‬
‫הייתה מתבצעת… אני יודעת‬ ‫שאם היא הייתה נערכת במקרה של גבי,‬
‫לדעתי היא עדיין הייתה חיה.‬
‫עדיין קשה לנו לקבל את העובדה שגבי איננה,‬ ‫שהיא לא איתנו.‬
‫אני רק מקווה שהסבנו לה גאווה,‬ ‫ושהיא מביטה בנו מלמעלה,‬
‫ואומרת, "תודה שהייתם הקול שלי‬ ‫כשלא יכולתי לדבר יותר".‬
‫בכל פעם שאני עצובה כי אני מתגעגעת אליה,‬
‫אני שומעת את קולה בראשי אומר,‬ ‫"אמא, אני בסדר, תפסיקי".‬
‫היא רק רוצה שפשוט איהנה ואחיה את חיי,‬
‫וזה מסר חשוב מאוד.‬
‫ממש לפני שהכרתי את גבי,‬
‫הייתי במערכת יחסים מתעללת.‬
‫גבי הייתה זו ששכנעה אותי שמגיע לי יותר.‬
‫אני בוחרת לחיות את חיי,‬ ‫כי זה מה שגבי הייתה רוצה שאעשה.‬
‫אני חושבת שאני עושה עבודה טובה‬ ‫ושהיא הייתה גאה בי.‬
‫גבי באמת אהבה את החיים,‬
‫היא חייתה אותם‬
‫במלואם‬
‫וללא חת.‬
‫והייתי כל כך גאה בה.‬
‫היא העניקה לנו השראה‬ ‫להיות טובים יותר בכל יום.‬
‫- ב-19 באוגוסט 2021, השיקה גבי פטיטו‬ ‫את ערוץ היוטיוב שלה על חיים במסחרית, -‬
‫- ופרסמה את הסרטון הראשון והיחיד שלה. -‬
‫- לפני הרצח שלה,‬ ‫זכה הסרטון לפחות מ-500 צפיות. -‬
‫- כיום, מספר הצפיות בסרטון של גבי‬ ‫הוא יותר משבעה מיליון. -‬
‫- חיים במסחרית‬ ‫מתחילים את מסע המסחרית שלנו -‬
‫בארצות הברית, כמעט מחצית מכל הנשים‬
‫יחוו אלימות מצד בני זוג אינטימיים‬ ‫בשלב מסוים בחייהן.‬
‫אם אתם, או מישהו שמוכר לכם,‬ ‫חוויתם אלימות במשפחה,‬
‫מידע וסיוע נגישים באתר‬ ‫www.wannatalkaboutit.com/il‬
‫עד היום, לא הוגשו אישומים פליליים‬ ‫נגד משפחת לונדרי.‬
‫בשנת 2022, הגישה משפחת פטיטו-שמידט‬ ‫תביעה על גרימת מוות ברשלנות‬
‫נגד רוברטה וכריס לונדרי.‬ ‫היא הסתיימה בהסדר בשנת 2024.‬
‫משפחת לונדרי, באמצעות עורך דינם,‬ ‫סירבו למסור את תגובתם.‬
‫תרגום כתוביות: שלמה ליברמן‬